STATUTTER FOR NJFFs FISKESTELLSPRIS

1. Norges Jeger- og Fiskerforbunds Fiskestellspris kan deles ut til medlemmer, organisasjonsledd i NJFF eller andre som har gjort en særlig innsats for å bedre og sikre vilkårene for fiskebestandene.
2. Ved valg av kandidater for NJFFs Fiskestellspris må en eller flere av følgende kriterier være oppfylt

* Innsats innenfor fisketiltak for å bedre forholdene for fisken og fiskens leveområder, herunder eksempelvis
  + Restaurerings- og biotopforbedrende tiltak
  + Engasjement i revisjon av konsesjonsvilkår
* Innsats for å sikre fisket og fisken leveområder i planprosesser og i tilknytning til planlagte tiltak som vil berøre fiskens leveområder og påvirke fiskeutøvelsen
* Innsats i tilknytning til situasjoner med forurensning eller annen negativ påvirkning på fiskebestandene
* Innsats for å legge til rette for allmennhetens adgang til et godt og attraktivt sportsfiske
* Annen innsats av særlig betydning

1. NJFFs forbundsstyre fatter vedtak om tildeling av NJFFs Fiskestellspris. Prisen deles ut på NJFFs landsmøte.  
   Prisen skal kun deles ut dersom det foreligger forslag på kandidater som er i henhold til kriteriene.
2. Forslag på kandidater til prisen skal foreligge 3 måneder før landsmøte eller senest slik at NJFFs forbundsstyre kan fatte vedtak om tildeling av prisen i god tid før landsmøtet skal avholdes.  
   Det er også anledning for personer/organer utenfor NJFF til å sende inn begrunnede forslag på kandidater.
3. Prisen består av en gjenstand merket med forbundets logo og et diplom undertegnet av leder av NJFFs forbundsstyre og generalsekretær.